GREEK SUPREME COURT DECISION

Decision ID: 983/2024
Decision Number: 983
Decision Year: 2024
Department: Πολιτικό (Β1)
Court Section: ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β1'Πολιτικό Τμήμα Συγκροτήθηκε από τους δικαστές, Δήμητρα Ζώη, Αντιπρόεδρο του Αρείου Πάγου, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη και Βάϊα Ζαρχανή, Αρεοπαγίτες. Συνήλθε σε δημόσια συνεδρίαση στο κατάστημά του, την 20 Φεβρουαρίου 2024, με την παρουσία και της Γραμματέως Ελένης Τσιουρή, για να δικάσει την υπόθεση, μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "Εθνικό Καποδιστριακόν Πανεπιστήμιον Αθηνών" (ΕΚΠΑ), ως οιονεί καθολικού διαδόχου του τέως Νομικού Προσώπου Δημοσίου Δικαίου, με την επωνυμία: "Τεχνολογικό Εκπαιδευτικό Ίδρυμα (Τ.Ε.Ι.) Στερεάς Ελλάδας", όπως εκπροσωπείται νόμιμα, που εδρεύει στην Αθήνα και παραστάθηκε δια δηλώσεως (ΚΠολΔ 242 παρ.2) του πληρεξουσίου δικηγόρου Χαράλαμπου Πάλλα, ο οποίος κατέθεσε προτάσεις. Του αναιρεσίβλητου: Ε. Γ. του Μ., κατοίκου ..., που παραστάθηκε μετά του πληρεξουσίου δικηγόρου Κωνσταντίνου Τσουκαλά, ο οποίος κατέθεσε προτάσεις. Η ένδικη διαφορά άρχισε με την από 30-12-2015 αγωγή του ήδη αναιρεσίβλητου, που κατατέθηκε στο Μονομελές Πρωτοδικείο Χαλκίδας. Εκδόθηκαν η 152/2017 οριστική απόφαση του πρωτοβαθμίου δικαστηρίου και, κατόπιν ασκήσεως εφέσεως, η 24/2022 απόφαση του Μονομελούς Εφετείου Εύβοιας. Την αναίρεση της τελευταίας, ζητεί το αναιρεσείον με την από 2-8-2022 αίτησή του και τους από 12-1-2024 πρόσθετους λόγους αυτής. Κατά τη συζήτηση της αίτησης αυτής, που εκφωνήθηκε με τη σειρά της από το πινάκιο, οι διάδικοι παραστάθηκαν όπως σημειώνεται πιο πάνω. Εισηγήτρια ορίσθηκε η Αρεοπαγίτης Βάϊα Ζαρχανή. Ο πληρεξούσιος του αναιρεσίβλητου ζήτησε την απόρριψη της αίτησης και την καταδίκη του αντιδίκου μέρους στα δικαστικά έξοδα.

Judges: Δήμητρα Ζώη, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη, Βάϊα Ζαρχανή

COURT COMPOSITION AND PROCEEDINGS
ΤΟ ΔΙΚΑΣΤΗΡΙΟ ΤΟΥ ΑΡΕΙΟΥ ΠΑΓΟΥ Β1'Πολιτικό Τμήμα Συγκροτήθηκε από τους δικαστές, Δήμητρα Ζώη, Αντιπρόεδρο του Αρείου Πάγου, Αριστείδη Βαγγελάτο, Ελπίδα Σιμιτοπούλου, Μαρία-Μάριον Δερεχάνη και Βάϊα Ζαρχανή, Αρεοπαγίτες. Συνήλθε σε δημόσια συνεδρίαση στο κατάστημά του, την 20 Φεβρουαρίου 2024, με την παρουσία και της Γραμματέως Ελένης Τσιουρή, για να δικάσει την υπόθεση, μεταξύ: Του αναιρεσείοντος: Νομικού Προσώπου Δημοσίου Δικαίου με την επωνυμία "Εθνικό Καποδιστριακόν Πανεπιστήμιον Αθηνών" (ΕΚΠΑ), ως οιονεί καθολικού διαδόχου του τέως Νομικού Προσώπου Δημοσίου Δικαίου, με την επωνυμία: "Τεχνολογικό Εκπαιδευτικό Ίδρυμα (Τ.Ε.Ι.) Στερεάς Ελλάδας", όπως εκπροσωπείται νόμιμα, που εδρεύει στην Αθήνα και παραστάθηκε δια δηλώσεως (ΚΠολΔ 242 παρ.2) του πληρεξουσίου δικηγόρου Χαράλαμπου Πάλλα, ο οποίος κατέθεσε προτάσεις. Του αναιρεσίβλητου: Ε. Γ. του Μ., κατοίκου ..., που παραστάθηκε μετά του πληρεξουσίου δικηγόρου Κωνσταντίνου Τσουκαλά, ο οποίος κατέθεσε προτάσεις. Η ένδικη διαφορά άρχισε με την από 30-12-2015 αγωγή του ήδη αναιρεσίβλητου, που κατατέθηκε στο Μονομελές Πρωτοδικείο Χαλκίδας. Εκδόθηκαν η 152/2017 οριστική απόφαση του πρωτοβαθμίου δικαστηρίου και, κατόπιν ασκήσεως εφέσεως, η 24/2022 απόφαση του Μονομελούς Εφετείου Εύβοιας. Την αναίρεση της τελευταίας, ζητεί το αναιρεσείον με την από 2-8-2022 αίτησή του και τους από 12-1-2024 πρόσθετους λόγους αυτής. Κατά τη συζήτηση της αίτησης αυτής, που εκφωνήθηκε με τη σειρά της από το πινάκιο, οι διάδικοι παραστάθηκαν όπως σημειώνεται πιο πάνω. Εισηγήτρια ορίσθηκε η Αρεοπαγίτης Βάϊα Ζαρχανή. Ο πληρεξούσιος του αναιρεσίβλητου ζήτησε την απόρριψη της αίτησης και την καταδίκη του αντιδίκου μέρους στα δικαστικά έξοδα.

REASONING
ΣΚΕΦΘΗΚΕ ΣΥΜΦΩΝΑ ΜΕ ΤΟ ΝΟΜΟ Με την από 2-8-2022 (αρ.εκθ.καταθ.260/13/2022) αίτηση αναίρεσης προσβάλλεται η 24/2022 απόφαση του Μονομελούς Εφετείου Ευβοίας, η οποία εκδόθηκε αντιμωλία των διαδίκων κατά την ειδική διαδικασία των περιουσιακών (εργατικών) διαφορών. Με την ως άνω απόφαση έγινε τυπικά και κατ' ουσίαν δεκτή η από 2-5-2019 έφεση του ενάγοντος και ήδη αναιρεσιβλήτου κατά της 152/2017 οριστικής απόφασης του Μονομελούς Πρωτοδικείου Χαλκίδας. Η εν λόγω αίτηση αναίρεσης ασκήθηκε νομότυπα και εμπρόθεσμα (άρθρ. 552, 553, 556, 558, 564 παρ. 3, 566 παρ. 1 ΚΠολΔ) και ως εκ τούτου είναι παραδεκτή (άρθρ. 577 παρ. 1 ΚΠολΔ) και πρέπει να ερευνηθεί περαιτέρω ως προς το παραδεκτό και την ουσιαστική βασιμότητα των λόγων της (άρθρ. 577 παρ. 3 ΚΠολΔ). Επίσης παραδεκτοί είναι και οι από 12-1-2024 πρόσθετοι λόγοι αναίρεσης, οι οποίοι ασκήθηκαν με ιδιαίτερο δικόγραφο, που κατατέθηκε στις 15-1-2024 (αριθμ.εκθ.καταθ. 11/15-1-24) και επιδόθηκε νόμιμα στην αναιρεσίβλητη, σύμφωνα με τις διατάξεις του άρθρου 569 παρ. 2 ΚΠολΔ, τριάντα και πλέον πλήρεις ημέρες πριν από την αναφερόμενη στην αρχή δικάσιμο (20-2-2024), που ορίστηκε για τη συζήτηση της αίτησης αναίρεσης (βλ. την υπ' αριθμ. 6075Β/16-1-2024 έκθεση επίδοσης της δικαστικής επιμελήτριας στο Εφετείο Αθηνών Ελένης Κοράκη). Συνεπώς, η αίτηση αναίρεσης και οι πρόσθετοι λόγοι αυτής πρέπει να συνεκδικασθούν, αφού είναι συναφείς, αλλά και διότι οι πρόσθετοι λόγοι δεν έχουν αυθυπαρξία και συζητούνται, υποχρεωτικά, μαζί με την αίτηση (ΑΠ 304/2020, 805/2020, 894/2018) και να ερευνηθεί περαιτέρω το παραδεκτό και το βάσιμο των λόγων τους (άρθρο 577 παρ. 3 ΚΠολΔ). I . Ο Ν. 1404/1983 "Δομή και λειτουργία των Τεχνολογικών Εκπαιδευτικών Ιδρυμάτων" (Α' 173) στο άρθρο 19 ορίζει ότι: "1. α) Για την κάλυψη διδακτικών, ερευνητικών ή άλλων επιστημονικών αναγκών των Τ.Ε.Ι. μπορεί να προσλαμβάνεται εκπαιδευτικό προσωπικό με σύμβαση εργασίας ιδιωτικού δικαίου ορισμένου χρόνου.... β) Το εκπαιδευτικό αυτό προσωπικό προσλαμβάνεται σε θέσεις Επιστημονικού Συνεργάτη και Εργαστηριακού Συνεργάτη, καθώς και στην κατηγορία Εκπαιδευτικού Ειδικών Μαθημάτων (Ε.Ε.Μ.), για τις οποίες ως ελάχιστα προσόντα ορίζονται τα ίδια με αυτά των βαθμίδων Επίκουρου Καθηγητή και Καθηγητή Εφαρμογών, καθώς και των μελών Ε.ΔΙ.Π. αντίστοιχα.... δ) Για την προκήρυξη και την πρόσληψη... αποφασίζει το Συμβούλιο του Τ.Ε.Ι. μετά από σχετική εισήγηση του Συμβουλίου του οικείου Τμήματος ή του Κ.Ξ.Γ.Φ.Α. κατά περίπτωση.... 2. Σε περίπτωση προκηρύξεων που οι υποψήφιοι δεν διαθέτουν τα προσόντα της προηγούμενης παραγράφου, επιτρέπεται η ανάθεση, με ωριαία αντιμισθία, διδακτικού έργου σε υποψήφιους που κατέχουν τουλάχιστον τον αντίστοιχο βασικό τίτλο σπουδών και διδακτορικό δίπλωμα προκειμένου περί Επιστημονικών Συνεργατών.... 4. Από τα αρμόδια όργανα πρόσληψης συνεκτιμάται η προηγούμενη εκπαιδευτική προϋπηρεσία στο ίδιο ή άλλο Τ.Ε.Ι..... 10.Με προεδρικό διάταγμα, που εκδίδεται με πρόταση του Υπουργού Εθνικής Παιδείας και Θρησκευμάτων, ρυθμίζονται θέματα σχετικά με την προκήρυξη, τη διαδικασία επιλογής...". Σε εκτέλεση της τελευταίας αυτής διατάξεως εκδόθηκε το Π.Δ. 163/2002 "Προϋποθέσεις πρόσληψης ειδικών συνεργατών στα Τ.Ε.Ι." (163 Α'), το οποίο ορίζει στο άρθρο 1 ότι: "1. Οι θέσεις επιστημονικών συνεργατών, εργαστηριακών συνεργατών και εκπαιδευτικών ειδικών μαθημάτων προκηρύσσονται. 2. Στην προκήρυξη ορίζονται: α) το τμήμα, τομέας, το γνωστικό αντικείμενο ή η ειδικότητα, κατά περίπτωση, της προς πλήρωση θέσης, β)...., γ) τα τυπικά προσόντα που πρέπει να έχουν οι υποψήφιοι και τα υποβαλλόμενα δικαιολογητικά, δ)..." και στο άρθρο 2 ότι: "1. Η αξιολόγηση των υποψηφίων πραγματοποιείται από τριμελή εισηγητική επιτροπή,.... 2. Η τριμελής εισηγητική επιτροπή υποβάλλει στο Συμβούλιο του τμήματος γραπτή εισηγητική έκθεση για κάθε μία κατηγορία στην οποία περιλαμβάνονται: α).... γ) πίνακας κατάταξης κατά αξιολογική σειρά των υποψηφίων που διαθέτουν τα προσόντα της παρ. 2 του άρθρου 19 του Ν. 1404/1983... 4. Η εισηγητική έκθεση αναρτάται στον πίνακα ανακοινώσεων του τμήματος, όπου οι υποψήφιοι μπορούν να λαμβάνουν γνώση και να υποβάλουν σχετικό υπόμνημα εντός πέντε (5) ημερών από την ημερομηνία αναρτήσεως της εισηγητικής έκθεσης. 5. Μετά την πάροδο πέντε ημερών από την ανάρτηση της εισηγητικής έκθεσης, συνέρχεται μετά από πρόσκληση του προϊσταμένου του οικείου τμήματος σε τακτική ή έκτακτη συνεδρίαση το Συμβούλιο του τμήματος, με αποκλειστικό θέμα τη διατύπωση πρότασης προς το Συμβούλιο του ΤΕΙ για την επιλογή των υποψηφίων Επιστημονικών Συνεργατών, Εργαστηριακών Συνεργατών και ΕΕΜ. 6. Το Συμβούλιο του τμήματος εκτιμά την εισηγητική έκθεση της τριμελούς επιτροπής και διαμορφώνει με απλή πλειοψηφία την απόφασή του προς το Συμβούλιο του ΤΕΙ. Τα μέλη του Συμβουλίου του τμήματος οφείλουν πάντοτε να αιτιολογούν την ψήφο τους. 7. Η πρόταση του Συμβουλίου του τμήματος μαζί με την έκθεση της εισηγητικής επιτροπής υποβάλλεται στο Συμβούλιο του ΤΕΙ. 8. Το Συμβούλιο του ΤΕΙ....αποφασίζει την πρόσληψη Επιστημονικών Συνεργατών, Εργαστηριακών Συνεργατών και ΕΕΜ με βάση τον πίνακα κατάταξης των υποψηφίων κατά την αξιολογική σειρά της εισηγητικής επιτροπής, όπως αυτή έχει ενδεχομένως διαμορφωθεί από το Συμβούλιο του τμήματος και έχει διατυπωθεί στη σχετική πρότασή του. Το Συμβούλιο του ΤΕΙ δεν μπορεί να αποφασίσει πρόσληψη υποψηφίων κατά παρέκκλιση του πίνακα αξιολογικής κατάταξης και σε περίπτωση διαφωνίας αναπέμπει μία μόνο φορά το θέμα στο Συμβούλιο του τμήματος αιτιολογώντας τη διαφωνία του......". Οι ως άνω διατάξεις διατηρήθηκαν σε ισχύ με την παράγραφο 6 του άρθρου 80 του Ν.4009/2011 (ΦΕΚ Α 195/6-9-2011) και ίσχυαν κατά το επίδικο χρονικό διάστημα. Από τις διατάξεις αυτές, σε συνδυασμό με εκείνες του άρθρου 15 παρ.3 και 4 του Ν. 1404/1983, που διατηρήθηκε σε ισχύ με την παρ.22α του άρθρου 80 του ν.4009/2011, σχετικά με την εκλογή σε θέση μέλους Καθηγητή Εφαρμογών ΤΕΙ, του οποίου τα ελάχιστα προσόντα απαιτούνταν και για τη θέση του Εργαστηριακού Συνεργάτη, όπως ίσχυαν μέχρι και την 31-12-2013 (άρθρ.20 παρ.3 Ν.3794/2009), προκύπτει ότι, για την πρόσληψη Εργαστηριακού Συνεργάτη από το Τ.Ε.Ι., απαιτείτο, πέραν του πτυχίου Α.Ε.Ι. (τέτοιο πτυχίο, μετά το Ν.4009/2011, είναι και εκείνο των Τ.Ε.Ι.), η κατοχή μεταπτυχιακού τίτλου σπουδών συναφούς με το γνωστικό αντικείμενο ή την ειδικότητα, κατά περίπτωση, της θέσης που πρόκειται να πληρωθεί (άρθρ. 15 παρ.3 εδ.β), πέντε τουλάχιστον έτη επαγγελματικής δραστηριότητας αντίστοιχης του επιπέδου σπουδών, σε αντικείμενο σχετικό με την ειδικότητα της θέσης που προκηρύσσεται, από τη λήψη του βασικού πτυχίου ή διπλώματος η οποία επαγγελματική δραστηριότητα μπορεί να περιλαμβάνει μέχρι τρία έτη διδακτικό έργο σε Πανεπιστήμια ή Τ.Ε.Ι. ή ομοταγή ιδρύματα του εξωτερικού και τεκμηριωμένη ικανότητα υπεύθυνης εφαρμογής επιστημονικών γνώσεων και τεχνολογικών μεθόδων ή εκτέλεσης τμήματος ερευνητικού έργου κατάλληλου επιπέδου στην ειδικότητα της θέσης που προκηρύσσεται (άρθρ. 15 παρ.4 εδ.α και β). Η κρίση δε, για την εκλογή των ως άνω συνεργατών, βασίζεται στο συνολικό διδακτικό και επαγγελματικό έργο των κρινομένων και στη συνολική επιστημονική και ερευνητική τους δραστηριότητα, που επίσης πρέπει να είναι συναφής με το γνωστικό αντικείμενο ή την ειδικότητα της θέσης που πρόκειται να πληρωθεί (άρθρ. 15 παρ.3 εδ.β). Ακολούθως, για την εκλογή σε θέσεις Καθηγητών Εφαρμογών που προκηρύσσονται από 1.1.2014 και στο εξής, απαιτούνται με βάση το άρθρο 15 του Ν.1404/1983, όπως ίσχυσε μετά την τροποποίηση του με το άρθρ.20 παρ.2 του Ν.3794/2009), τρία (3) τουλάχιστον έτη επαγγελματικής δραστηριότητας αντίστοιχης του επιπέδου σπουδών σε αντικείμενο σχετικό με το γνωστικό αντικείμενο της θέσης που προκηρύσσεται ή ισόχρονης εργασίας σε αναγνωρισμένα ερευνητικά κέντρα ή συμμετοχής με αμοιβή σε οργανωμένα ερευνητικά προγράμματα ή συνδυασμός των ανωτέρω δραστηριοτήτων, αντίστοιχων σε κάθε περίπτωση, με το γνωστικό αντικείμενο της θέσης που προκηρύσσεται, της ανωτέρω επαγγελματικής δραστηριότητας δυναμένης να περιλαμβάνει μέχρι ένα χρόνο Διδακτικό έργο σε Πανεπιστήμια ή ΤΕΙ ή ομοταγή Ιδρύματα του εξωτερικού και περαιτέρω, συναφή προς το αντικείμενο της θέσης που προκηρύσσεται επιστημονική δραστηριότητα που τεκμαίρεται από ικανότητα εφαρμογής επιστημονικών γνώσεων και τεχνολογικών μεθόδων ή εκτέλεση τμήματος ή ολοκληρωμένων ερευνητικών έργων, η οποία αποδεικνύεται από πρωτότυπες δημοσιεύσεις σε επιστημονικά περιοδικά αναγνωρισμένου κύρους. Τα ανωτέρω εκτιθέμενα αποτελούν τα ελάχιστα εκ του νόμου τιθέμενα προσόντα, ενώ δεν αποκλείεται, ο με την εκάστοτε προκήρυξη ορισμός περισσοτέρων ή ευρύτερων προσόντων, με βάση την ευχέρεια που παρέχεται στη Διοίκηση του ΤΕΙ από το άρθρο 1 του ΠΔ 163/2002. Περαιτέρω, κατά τη διάταξη του άρθρου 559 αρ. 19 του ΚΠολΔ, αναίρεση επιτρέπεται αν η απόφαση δεν έχει νόμιμη βάση και ιδίως αν δεν έχει καθόλου αιτιολογίες ή έχει αιτιολογίες αντιφατικές ή ανεπαρκείς σε ζήτημα, που ασκεί ουσιώδη επιρροή στην έκβαση της δίκης. Από τη διάταξη αυτή, η οποία αποτελεί κύρωση της παράβασης του άρθρου 93 παρ. 3 εδ. α του Συντάγματος που επιτάσσει ότι κάθε δικαστική απόφαση πρέπει να είναι ειδικά και εμπεριστατωμένα αιτιολογημένη, προκύπτει ότι ο προβλεπόμενος από αυτή λόγος αναίρεσης ιδρύεται όταν στην ελάσσονα πρόταση του δικανικού συλλογισμού δεν εκτίθενται καθόλου πραγματικά περιστατικά "έλλειψη αιτιολογίας", ή όταν τα εκτιθέμενα δεν καλύπτουν όλα τα στοιχεία που απαιτούνται βάσει του εφαρμοστέου κανόνα ουσιαστικού δικαίου για έννομης συνέπειας που απαγγέλθηκε ή "ανεπαρκής αιτιολογία" ή όταν αντιφάσκουν μεταξύ τους "αντιφατική αιτιολογία" (ΟλΑΠ 1/1999). Ειδικότερα, αντιφατικές αιτιολογίες έχει η απόφαση, όταν τα πραγματικά περιστατικά που αναγράφονται σε αυτήν και στηρίζουν το αποδεικτικό πόρισμα της για κρίσιμο ζήτημα, δηλαδή για ζήτημα αναφορικά με ισχυρισμό των διαδίκων που τείνει στη θεμελίωση ή κατάλυση του επιδίκου δικαιώματος, συγκρούονται μεταξύ τους και αλληλοαναιρούνται, αποδυναμώνοντας έτσι την κρίση της απόφασης για την υπαγωγή ή μη της συγκεκριμένης ατομικής περίπτωσης στο πραγματικό συγκεκριμένου κανόνα ουσιαστικού δικαίου, που συνιστά και το νομικό χαρακτηρισμό της ατομικής περίπτωσης. Αντίστοιχα, ανεπάρκεια αιτιολογίας υπάρχει, όταν από την απόφαση δεν προκύπτουν σαφώς τα περιστατικά που, είτε είναι κατά νόμο αναγκαία για τη στοιχειοθέτηση στη συγκεκριμένη περίπτωση της διάταξης ουσιαστικού δικαίου που εφαρμόσθηκε, είτε αποκλείουν την εφαρμογή της, όχι, όμως, όταν υφίστανται ελλείψεις στην ανάλυση, στάθμιση και γενικώς στην εκτίμηση των αποδείξεων, εφόσον το πόρισμα από την εκτίμηση των αποδείξεων εκτίθεται με σαφήνεια και πληρότητα (ΟλΑΠ 15/2006, ΑΠ 1532/2023, ΑΠ 2041/2022, ΑΠ 109/2020, 1238/2019). Στην περίπτωση δε που το δικαστήριο έκρινε κατ' ουσίαν την υπόθεση, η παραβίαση του κανόνα αυτού ελέγχεται από τον Άρειο Πάγο αποκλειστικά και μόνο με βάση τα πραγματικά περιστατικά που δέχεται το δικαστήριο της ουσίας ότι αποδείχθηκαν και της υπαγωγής αυτών στο νόμο και ιδρύεται ο λόγος αυτός αναίρεσης αν οι πραγματικές παραδοχές της απόφασης καθιστούν εμφανή την παραβίαση (ΑΠ 617/2022, ΑΠ 467/2021, 50/2020, 598/2019, 130/2016, 1420/2013). Στη συγκεκριμένη περίπτωση, με την προσβαλλόμενη απόφαση έγιναν, δεκτά, κατά το ενδιαφέρον την αναιρετική διαδικασία μέρος, τα ακόλουθα: "Ο ενάγων τυγχάνει απόφοιτος του Τμήματος Οργάνωσης και Διοίκησης Επιχειρήσεων της Ανωτάτης Βιομηχανικής Σχολής Πειραιώς (Α.Β.Σ.Π. και μετονομασθείσα σε Πανεπιστήμιο Πειραιώς), από το οποίο αποφοίτησε την 13.03.1985. Επίσης, είναι κάτοχος Μ.Β.Α. (Master of Business Administration), το οποίο έλαβε από το University of Massachusetts at Boston την 28η Μαΐου 1988 με ειδικότητα Λογιστή/Χρηματοοικονομικά (αναγνώριση από ΔΟΑΤΑΠ με αρ. Πράξης: ... και αρ. πρωτ.: 4470/ 5- 9-1989). Παράλληλα, τυγχάνει κάτοχος διδακτορικού διπλώματος D.B.A. (Doctor of Business Administration), το οποίο έλαβε, την 12η Μαΐου 2006, από το Πανεπιστήμιο EUROPEAN CAROLUS MAGNUS UNIVERSITY. Επιπλέον, κατέχει άδεια άσκησης Οικονομοτεχνικού Επαγγέλματος από το Οικονομικό Επιμελητήριο Ελλάδος (26/01/1993), ενώ διαθέτει άδεια ασκήσεως Λογιστή Α' Τάξεως από το ίδιο ως άνω Επιμελητήριο. Πέραν τούτων, ο ενάγων διαθέτει επιπρόσθετα αναγνωρισμένα επαγγελματικά πτυχία, όπως: Επίτιμο Μέλος - πτυχίο Λογιστή/Ελεγκτή από το Institute of Financial Accountants (I.F.A.) -U.K. την 20/11/2007, πτυχίο Εγκεκριμένου Λογιστή/Ελεγκτή - Σύλλογος Εγκεκριμένων Λογιστών - Ελεγκτών (05/07/1993). Έχει παρακολουθήσει μαθήματα για εκπόνηση "Business Plan - Οικονομοτεχνικές Μελέτες στο Harvard University (27/04/1988). Έχει λάβει πρόσθετα επαγγελματικά διπλώματα σχετικά με την τήρηση και παρακολούθηση λογιστικών βιβλίων από το University of London-UK (05/1978) και από το The London Chamber of Commerce and Industry-UK (1976 και 1978). Πέραν τούτων, ο ενάγων έχει εργαστεί σε μεγάλες επιχειρήσεις, όπως οι διεθνείς ελεγκτικοί οίκοι: Price Water House Coopers, KPMG αλλά και σε χρηματιστηριακές εταιρίες σε διευθυντικές θέσεις, όπως και σε άλλες ανώνυμες εταιρίες, ως σύμβουλος επιχειρήσεων. Έχει διδάξει στο Τεχνολογικό Εκπαιδευτικό ίδρυμα (Τ.Ε.Ι.) Χαλκίδας, κατά το χρονικό διάστημα από το έτος 2004 μέχρι το έτος 2013 (2005 έως 2013 ως εργαστηριακός συνεργάτης πλήρων προσόντων), και στο Τεχνολογικό Εκπαιδευτικό Ίδρυμα (Τ.Ε.Ι. ) Πειραιώς, ως εργαστηριακός συνεργάτης πλήρων προσόντων για τα ακαδημαϊκά έτη 2011 - 2012 και 2012 - 2013. Επιπλέον, εργάστηκε, ως εισηγητής στο ΕΛΚΕΠΑ, κατά το χρονικό διάστημα από το έτος 1992 μέχρι το έτος 1998. Η διδακτική του εμπειρία συνολικά ανέρχεται σε εκατόν ογδόντα δύο (182) μήνες. Από το ακαδημαϊκό έτος 2004 - 2005 προσλήφθηκε στο Τεχνολογικό Εκπαιδευτικό Ίδρυμα (Τ.Ε.Ι.) Χαλκίδας, και μετέπειτα ΤΕΙ Στερεάς Ελλάδας στο Τμήμα Λογιστικής και Χρηματοοικονομικών. Πλέον συγκεκριμένα, όπως προκύπτει από την από 31.08.2013 αίτηση ανάθεσης διδακτικού έργου, την οποία ο ενάγων υπέβαλε στο παραπάνω Νομικό Πρόσωπο Τ.Ε.Ι. συγκεντρώνει πεντακόσιους έναν (501) μήνες επαγγελματικής δραστηριότητας, που αναλύεται ως εξής: (α) κατά το χρονικό διάστημα από το έτος 2004 μέχρι το έτος 2013, απασχόληση με την ειδικότητα του Εργαστηριακού Συνεργάτη με πλήρη προσόντα στο Τεχνικό Επιστημονικό Ίδρυμα (Τ.Ε.Ι.) Χαλκίδας συνολικά για εβδομήντα επτά (77) μήνες, (β) κατά το χρονικό διάστημα από το έτος 2011 μέχρι το έτος 2012, απασχόληση με την ειδικότητα του Εργαστηριακού Συνεργάτη με πλήρη προσόντα στο Τεχνολογικό Εκπαιδευτικό Ίδρυμα (Τ.Ε.Ι.) Πειραιώς συνολικά για δεκατέσσερις (14) μήνες, οπότε άρα η συνολική διδακτική του εμπειρία στα Τ.Ε.Ι. είναι ενενήντα ένας (91) μήνες, μεγαλύτερη από του Β. Μ. (δ) ως ελεύθερος επαγγελματίας, ο ενάγων ανέπτυξε επαγγελματική δραστηριότητα λογιστή - συμβούλου επιχειρήσεων, κατά το χρονικό διάστημα από το μήνα Φεβρουάριο του έτους 1999 μέχρι το μήνα Ιούλιο του έτους 2013, συνολικά για εκατόν εβδομήντα τέσσερις (174) μήνες, (δ) ως Διευθυντής, στην ανώνυμη εταιρεία με την επωνυμία ..., κατά το χρονικό διάστημα από το μήνα Μάρτιο του έτους 2000 μέχρι το μήνα Οκτώβριο του έτους 2004, ήτοι, για πενήντα πέντε (55) μήνες, (ε) ως Γενικός Διευθυντής στην εταιρεία ..., κατά το χρονικό διάστημα από το μήνα Μάιο του έτους 1994 μέχρι το μήνα Μάιο του έτους 2000, συνολικά για 72 μήνες, (στ) ως Διευθυντής - Ελεγκτής - Λογιστής στην PRICE WATER HOUSE COOPERS, κατά το χρονικό διάστημα από το μήνα Ιούνιο του έτους 1992 μέχρι το μήνα Ιανουάριο του έτους 1996, συνολικά για τριάντα εννέα (39) μήνες, (ζ) ως ελεγκτής - λογιστής, στην ΚΡΜ GPEATMARWICK, κατά το χρονικό διάστημα από το μήνα Οκτώβριο του έτους 1988 μέχρι το μήνα Μάιο του έτους 1992, ήτοι, συνολικά για σαράντα τρεις (43) μήνες, (η) ως συνεργάτης στην VIRTUS, κατά το χρονικό διάστημα από το μήνα Ιούνιο του έτους 1999 μέχρι το μήνα Νοέμβριο του έτους 1999, ήτοι, συνολικά για πέντε (5) μήνες, (θ) ως Διευθυντής, στην ανώνυμη εταιρεία, με την επωνυμία "...- κατά το χρονικό διάστημα από το μήνα Απρίλιο μέχρι το μήνα Αύγουστο του έτους 1997, συνολικά για τέσσερις (4) μήνες, (ι) ως εσωτερικός ελεγκτής - λογιστής στην επιχείρηση ..., κατά το χρονικό διάστημα από το μήνα Ιανουάριο του έτους 1984 μέχρι το μήνα Ιούνιο του έτους 1986, συνολικά για δεκαοκτώ (18) μήνες. Κατά συνέπεια, η επαγγελματική του δραστηριότητα ανέρχεται σε πεντακόσιους ένα (501) μήνες και σε κάθε περίπτωση σε τριακόσιους ενενήντα εννέα (399) μήνες, εάν δεν γίνει δεκτός ο συνυπολογισμός των επικαλύψεων, και όχι σε διακόσιους πενήντα τέσσερις (254), όπως αναφέρει η εισηγητική έκθεση. Από τα παραπάνω προκύπτει ότι ο ενάγων τελεί σε γνώση των θεμάτων της Λογιστικής, της Ελεγκτικής, των Χρηματοοικονομικών και των Οικονομοτεχνικών Μελετών, τα οποία δίδασκε στο ΤΕΙ Χαλκίδος και στο ΤΕΙ Πειραιώς. Η πρόσληψή του, κατά το χρονικό διάστημα από το έτος 2008 έως και το πρώτο (Α) εξάμηνο ακαδημαϊκού έτους 2012 - 2013, αφορούσε σε πλήρες ωράριο (δεκαέξι- 16 ώρες εβδομαδιαίως) και πλήρη προσόντα. Πέραν τούτων, ο ενάγων έχει προβεί σε δεκαέξι (16) δημοσιεύσεις, από τι οποίες η μία (1) σε Διεθνές Περιοδικό και δεκαπέντε (15) σε Περιοδικά και σε Εφημερίδες). Ειδικότερα, ο ενάγων προέβη στις ακόλουθες δημοσιεύσεις: (1) The Accounting Enviroment in Greece ECMU Research Journal and Global olntegration Journal Volume: 1/01 - 04 - 2008, (2) Τα οφέλη από τον έλεγχο των εταιρειών - MANAGER ΤΕΥΧΟΣ 8 /10 - 2006, (3) Οι αποτιμήσεις των εταιρειών - ΕΠΙΧΕΙΡΗΣΗ - ΤΕΥΧΟΣ 6/2005, (4) Στατιστικά στοιχεία Μετοχών ΧΑΑ - ΧΡΗΜΑ ΤΕΥΧΟΣ 212 - 30/05/1997. (5) Στατιστικά στοιχεία Μετοχών Χ.Α.Α. - ΧΡΗΜΑ ΤΕΥΧΟΣ 213/13/06/1997- (6) Στατιστικά στοιχεία Μετοχών Χ.Α.Α - ΧΡΗΜΑ ΤΕΥΧΟΣ 2014 - 30/05/1997" (7) Στατιστικά στοιχεία Μετοχών Χ.Α.Α. - ΧΡΗΜΑ ΤΕΥΧΟΣ 215 - 30/05/1997, (8) Αποτίμηση Εταιρειών - Εφημ. ΔΥΤΙΚΗ ΟΧΘΗ 07/1988, (9) Ενδιαφερόμενες ομάδες από την αποτίμηση εταιρειών - Εφημ. ΔΥΤΙΚΗ ΟΧΟΗ 09/1998, (10) Μέθοδοι αποτίμησης εταιρειών - Εφημ. ΔΥΤΙΚΗ ΟΧΘΗ 11/1998. (11) Η μέθοδος της Λογιστικής Καθαρής Θέσης των Βιβλίων - Εφημ. ΔΥΤΙΚΗ ΟΧΘΗ 12/1998. (12) Η Μέθοδος των Κεφαλαιοποιημένων Οργανικών Κερδών - Εφημ. ΔΥΤΙΚΗ ΟΧΘΗ 03/1999" (13) Η Μέθοδος των Προεξοφλημένων Ταμιακών Ροών - Εφημ. ΔΥΤΙΚΗ ΟΧΘΗ 05/1999, (14) Μα τι είναι ο δείκτης Ρ/Ε ; Εφημ. ΓΝΩΜΗ 09/1999, (15) Μετέχω, άρα .... Κερδίζω! Εφημ. ΔΗΜΟΤΗΣ 02/2000 και 16) Στρατηγική Επένδυσης Νέου Επενδυτή - Εφημ. ΔΗΜΟΤΗΣ 20/04/2000. Ο ενάγων έχει αποκτήσει την ιδιότητα ως Πιστοποιημένου Εκπαιδευτή και μέλους του Εθνικού Κέντρου Πιστοποίησης Εκπαιδευτών, την ιδιότητα, ως επίτιμου μέλους του Institute of Financial Accountants - U.K., στο επαγγελματικό πτυχίο του από το ΣΥΛΛΟΓΟ ΕΓΚΕΚΡΙΜΕΝΩΝ ΛΟΓΙΣΤΩΝ - ΕΛΕΓΚΤΩΝ ΕΛΛΑΔΟΣ, στη Βεβαίωση Συγγραφής Οικονομοτεχνικών Μελετών - Business Plan στο Harvard University-USA και τέλος στα Επαγγελματικά Διπλώματα Λογιστικής από το α. University of LONDON, β. Pitman Examinations INSTITUTE-LONDON και γ. The London CHAMBER OF COMMERCE AND INDUSTRY. Περαιτέρω, προέκυψε ότι κατά το ακαδημαϊκό έτος 2012-2013, το Νομικό Πρόσωπο, με την επωνυμία "Τ.Ε.Ι. ΧΑΛΚΙΔΑΣ" προκήρυξε, μεταξύ άλλων, θέσεις Εργαστηριακών Συνεργατών στο Τμήμα Λογιστικής και Χρηματοοικονομικής του Τ.Ε.Ι. Χαλκίδας με σύμβαση εργασίας ιδιωτικού δικαίου ορισμένου χρόνου ή με σύμβαση ανάθεσης διδακτικού έργου με ωριαία αντιμισθία. Τα ελάχιστα προσόντα των Εργαστηριακών Συνεργατών Τ.Ε.Ι., όπως αυτά αποτυπώνονται στο Ν. 1404/1983, ήταν η κατοχή πτυχίου Α.Ε.Ι. ή Τ.Ε.Ι. εσωτερικού ή ισότιμο εξωτερικού στην ειδικότητα της θέσης που προκηρύσσεται, η κατοχή τίτλου μεταπτυχιακών σπουδών, συναφούς με το γνωστικό αντικείμενο ή την ειδικότητα της θέσης που προκηρύσσεται, πέντε (5) τουλάχιστον έτη επαγγελματικής δραστηριότητας αντίστοιχης του επιπέδου σπουδών, σε αντικείμενο σχετικό με την ειδικότητα της θέσης που προκηρύσσεται, η οποία μπορεί να περιλαμβάνει μέχρι τρία έτη διδακτικό έργο σε πανεπιστήμια ή Τ.Ε.Ι. ή ομοταγή ιδρύματα του εξωτερικού και τεκμηριωμένη ικανότητα υπεύθυνης εφαρμογής επιστημονικών γνώσεων και τεχνολογικών μεθόδων. Στην παραπάνω προκήρυξη σημειώνεται ότι από τα αρμόδια όργανα πρόσληψης συνεκτιμάται η προηγούμενη εκπαιδευτική προϋπηρεσία στο ίδιο ή σε άλλο Τ.Ε.Ι. Κατόπιν υποβολής σχετικής αιτήσεως από τον ενάγοντα, συνάφθηκε μεταξύ αυτού και του εναγόμενου σύμβαση εργασίας ιδιωτικού δικαίου ορισμένου χρόνου, με την οποία ανατέθηκε σε αυτόν, με την ιδιότητά του, ως Εργαστηριακού Συνεργάτη πλήρων προσόντων, η διδασκαλία του μαθήματος "Ελεγκτική" για πέντε (5) ώρες εβδομαδιαίως και του μαθήματος "Πληροφορική I" για δώδεκα (12) ώρες σε εβδομαδιαία βάση, κατά το χειμερινό εξάμηνο του ως άνω ακαδημαϊκού έτους. Ωστόσο, κατά το θερινό εξάμηνο του ίδιου ακαδημαϊκού έτους, ανατέθηκε σε αυτόν μόνο το μάθημα της "Ελεγκτικής" για πέντε (5) ώρες εβδομαδιαία, καθώς στον πίνακα κατάταξης κατά αξιολογική σειρά των υποψηφίων εργαστηριακών συνεργατών πλήρων προσόντων, τον οποίο συνέταξε η Τριμελής Εισηγητική Επιτροπή του Τμήματος Λογιστικής και υποβλήθηκε στο Συμβούλιο του Τμήματος με την υπ' αριθμόν πρωτ. 1646/07.09.2012 εισηγητική της έκθεση, ο ενάγων, ως προς το γνωστικό αντικείμενο "Λογιστικές Εφαρμογές" κατέλαβε την πέμπτη (5η) κατά σειρά θέση, μετά τους Χ. Λ., Ε. Π., Ι. Ο. και Β. Μ.. Το Συμβούλιο του Τμήματος Λογιστικής του ΤΕΙ Χαλκίδας αποδέχθηκε ομόφωνα την παραπάνω εισηγητική έκθεση της τριμελούς Επιτροπής και διαβίβασε στο Συμβούλιο του ΤΕΙ το υπ' αριθμόν ... πρακτικό του, που περιείχε την πρότασή του σχετικά με την ανάθεση ωρών διδασκαλίας σε Επιστημονικούς και Εργαστηριακούς Συνεργάτες. Ακολούθως, με βάση τη πρόταση αυτή, το Συμβούλιο του ΤΕΙ, με το υπ' αριθμόν ... πρακτικό του, αποφάσισε την ανάθεση της διδασκαλίας του μαθήματος "Λογιστικές Εφαρμογές", κατά το θερινό εξάμηνο του ακαδημαϊκού έτους 2012-2013, στο Β. Μ., ο οποίος είχε καταλάβει την τέταρτη (4η) θέση στο σχετικό πίνακα αξιολόγησης. Περαιτέρω, με την υπ' αρ. πρωτ. 1221/01.08.2013 προκήρυξη, το παραπάνω Νομικό πρόσωπο- Τ.Ε.Ι. προκήρυξε για το ακαδημαϊκό έτος 2013-2014, μεταξύ άλλων, θέσεις Εργαστηριακών Συνεργατών στο Τμήμα Λογιστικής και Χρηματοοικονομικής (με έδρα τη Χαλκίδα), στις οποίες περιλαμβάνονταν και τα εργαστηριακά μαθήματα (Μηχανογραφημένη Λογιστική I", "Λογιστική Εμμέσων Φόρων- ΦΠΑ", "Πληροφορική I" και "Λογιστικές Εφαρμογές"). Με την προκήρυξη αυτή ορίζονταν τα ακόλουθα: "προϋπόθεση για την πρόσληψη σε θέση Επιστημονικού Συνεργάτη είναι η κατοχή διδακτορικού διπλώματος και για την πρόσληψη σε θέση Εργαστηριακού Συνεργάτη είναι η κατοχή τίτλου μεταπτυχιακών σπουδών. Η διδακτορική διατριβή, ο τίτλος μεταπτυχιακών σπουδών και το όλο ερευνητικό ή επιστημονικό έργο πρέπει να είναι συναφή με το γνωστικό αντικείμενο ή την ειδικότητα, κατά περίπτωση, της θέσης, που προκηρύσσεται", ενώ σε σχέση με τα ελάχιστα προσόντα προβλέπονταν μεταξύ άλλων τα ακόλουθα: "Β) ΕΡΓΑΣΤΗΡΙΑΚΟΙ ΣΥΝΕΡΓΑΤΕΣ I) Πέντε (5) τουλάχιστον έτη επαγγελματικής δραστηριότητας αντίστοιχης του επιπέδου σπουδών, σε αντικείμενο σχετικό με την ειδικότητα της θέσης, του προκηρύσσεται από τη λήψη του βασικού πτυχίου ή διπλώματος. Η ανωτέρω επαγγελματική δραστηριότητα μπορεί να περιλαμβάνει μέχρι τρία έτη διδακτικό έργο σε Πανεπιστήμια ή Τ.Ε.Ι. ή ομοταγή ιδρύματα του εξωτερικού. II) Τεκμηριωμένη ικανότητα υπεύθυνης εφαρμογής επιστημονικών γνώσεων και τεχνολογικών μεθόδων ή εκτέλεσης τμήματος ερευνητικού έργου κατάλληλου επιπέδου στην ειδικότητα της θέσης που προκηρύσσεται. Από τα αρμόδια όργανα πρόσληψης συνεκτιμάται η προηγούμενη εκπαιδευτική προϋπηρεσία στο ίδιο ή άλλο Τ.Ε.Ι. Όπου γίνεται αναφορά σε τίτλο μεταπτυχιακών σπουδών ή διδακτορικό δίπλωμα, αν πρόκειται για τίτλους ιδρυμάτων του εξωτερικού, πρέπει οι τίτλοι αυτοί να έχουν αναγνωρισθεί ως ισότιμοι προς τους αντίστοιχους τίτλους του εσωτερικού. Ως επαγγελματική δραστηριότητα, όπου απαιτείται, δεν συνυπολογίζεται αυτή, που τυχόν αποκτήθηκε, κατά τη διάρκεια του χρόνου σπουδών για τη λήψη του απαιτούμενου μεταπτυχιακού τίτλου σπουδών ή διδακτορικού διπλώματος και συνδέεται με σχετική υποχρέωση, που επιβάλλουν τα σχετικά μεταπτυχιακά προγράμματα ή οι σπουδές. Όσον αφορά το επαγγελματικό έργο σε αντίστοιχο αντικείμενο, αυτό μπορεί να έχει ασκηθεί με οποιαδήποτε μορφή, δηλαδή, είτε ως ελευθέριο επάγγελμα, είτε ως απασχόληση με εξάρτηση σε δημόσιο ή ιδιωτικό φορέα (....)". Από τα παραπάνω συνάγεται ότι ως ελάχιστο τυπικό προσόν για την πρόσληψη Εργαστηριακού Συνεργάτη προβλέπεται η κατοχή μεταπτυχιακού τίτλου σπουδών συναφούς με το αντικείμενο της προκηρυχθείσας θέσης, ενώ ταυτόχρονα προβλέπεται ότι η συνάφεια αυτή δεν αφορά μόνο το βασικό τίτλο σπουδών, το μεταπτυχιακό τίτλο σπουδών και το διδακτορικό αλλά και το εν γένει ερευνητικό και επιστημονικό έργο με το γνωστικό αντικείμενο της προκηρυχθείσας θέσης. Συνακόλουθα, ιδιαίτερη βαρύτητα διαδραματίζουν οι δημοσιεύσεις σε επιστημονικά περιοδικά, τα επαγγελματικά διπλώματα, οι πιστοποιήσεις από εταιρείες και επαγγελματικούς φορείς καθώς και το διδακτικό έργο σε οποιοδήποτε εκπαιδευτικό ίδρυμα τόσο του δημοσίου όσο και του ιδιωτικού τομέα, εφόσον πάντα αυτά είναι συναφή με το γνωστικό αντικείμενο της προκηρυχθείσας θέσης. Επιπλέον, ως ελάχιστο προσόν προβλέπεται η τουλάχιστον πενταετής επαγγελματική δραστηριότητα αντίστοιχη του επιπέδου σπουδών, εφόσον αυτή είναι συναφής με το αντικείμενο της προκηρυχθείσας θέσης, η οποία μπορεί να περιλαμβάνει μέχρι τρία (3) έτη διδακτικού έργου σε Πανεπιστήμια ή Τ.Ε.Ι. ή Ομοταγή Ιδρύματα της Αλλοδαπής. Επί της ως άνω προκήρυξης ο ενάγων υπέβαλε την με αριθμό πρωτ. 305/5-9- 2013 αίτησή του, συνοδευόμενη από το σύνολο των δικαιολογητικών εγγράφων σχετικά με τα τυπικά και ουσιαστικά προσόντα του, για την ανάθεση μαθημάτων. Στη συνέχεια και μετά την υποβολή των σχετικών αιτήσεων από τους υποψηφίους, η προβλεπόμενη από το Π.Δ. 163/2002 τριμελής Εισηγητική Επιτροπή Τμήματος Λογιστικής, με το υπ' αριθμόν πρωτ. ... έγγραφο της, υπέβαλε στο Συμβούλιο του Τμήματος έγγραφη εισηγητική έκθεση, στην οποία περιέλαβε και πίνακα κατάταξης κατά αξιολογική σειρά των υποψηφίων Εργαστηριακών Συνεργατών, που διέθεταν τα τυπικά και ουσιαστικά προσόντα της παραγράφου ζ του άρθρου 19 του Ν. 1404/1983. Στον εν λόγω πίνακα αξιολόγησης, ο ενάγων, αναφορικά με το μάθημα "Μηχανογραφημένη Λογιστική I", κατατάχθηκε όγδοος (8ος) ως προς τη σειρά κατάταξης, μετά από τους Α. Λ., Γ. Σ.- Χ., Χ. Λ., Χ. Κ., Ε. Π., Ι. Ο. και Β. Μ., ως προς το μάθημα (Λογιστική Εμμέσων Φόρων-ΦΠΑ", ο ενάγων κατατάχθηκε τέταρτος (4ος) ως προς τη σειρά, μετά τους Ε. Π., Ι. Ο. και Β. Μ., ως προς το μάθημα "Πληροφορική I", κατέλαβε την έβδομη (7η) θέση, μετά τους Σ. Σ., Ε. Κ., Α. Ο., Η. Γ., Θ. Μ. και Θ. Μ. και ως προς το μάθημα "Λογιστικές Εφαρμογές" κατατάχθηκε έκτος (6ος), μετά τους Α. Λ., Γ. Σ.- Χ., Ε. Π., Ι. Ο. και Β. Μ.. Ακολούθως, το Συμβούλιο του Τμήματος, με το υπ'αριθμόν 14/16.10.2013 πρακτικό διατύπωσε αιτιολογημένη πρόταση προς το Συμβούλιο του ίδιου ως άνω ΤΕΙ, το οποίο με το υπ' αριθμόν ... πρακτικό ενέκρινε την ως άνω εισήγηση αναφορικά με την πρόσληψη επιστημονικών και Εργαστηριακών Συνεργατών για το χειμερινό εξάμηνο του ακαδημαϊκού έτους 2013-2014 και ανέθεσε, μεταξύ άλλων, τη διδασκαλία του μαθήματος "Μηχανογραφημένη Λογιστική I" στους Χ. Λ. και Β. Μ. για οκτώ (8) ώρες εβδομαδιαίως στον καθένα, τη διδασκαλία του μαθήματος "Λογιστική Εμμέσων Φόρων-ΦΠΑ" Ε. Π. για τέσσερις ώρες την εβδομάδα και τη διδασκαλία του μαθήματος "Πληροφορική 1" στη μόνιμη καθηγήτρια του ΤΕΙ Ά. Τ.. Περαιτέρω και όσον αφορά στο εαρινό εξάμηνο του ακαδημαϊκού έτους 2013-2014, το Συμβούλιο του Τμήματος Λογιστικής και Χρηματοοικονομικής διαβίβασε στο Συμβούλιο του παραπάνω ΤΕΙ το υπ'αριθμόν 5/18.03.2014 πρακτικό του, που περιείχε την πρότασή του σχετικά με την ανάθεση ωρών διδασκαλίας σε Επιστημονικούς και Εργαστηριακούς Συνεργάτες για το συγκεκριμένο εξάμηνο. Ακολούθως, με βάση τη πρόταση αυτή, το Συμβούλιο του ίδιου ως άνω ΤΕΙ, με το υπ' αριθμόν 16/18.03.2014 πρακτικό του, ενέκρινε την εισήγηση της Συνέλευσης του Τμήματος Λογιστικής και Χρηματοοικονομικής και αποφάσισε, μεταξύ άλλων, την ανάθεση της διδασκαλίας του μαθήματος "Λογιστικές Εφαρμογές" για δεκαέξι (16) ώρες την εβδομάδα, σε μόνιμο μέλος ΕΤΕΠ του εναγόμενου ΤΕΙ, ως είχε δικαίωμα, σύμφωνα με τις διατάξεις του Ν. 4186/2013, ήτοι στον Ι. Θ.. Επιπλέον, με την υπ' αρ. πρωτ. 5168/21.08.2014 προκήρυξη, το ίδιο ως άνω Τ.Ε.Ι. προκήρυξε για το ακαδημαϊκό έτος 2014- 2015, μεταξύ άλλων, θέσεις Εργαστηριακών Συνεργατών στο Τμήμα Λογιστικής και Χρηματοοικονομικής (με έδρα στη Χαλκίδα), μετά δε την υποβολή των σχετικών αιτήσεων από τους υποψηφίους, μεταξύ των οποίων και του ενάγοντος, η τριμελής Εισηγητική Επιτροπή του παραπάνω Τμήματος, με το υπ' αριθμόν πρωτ. 2450/15. 09.2014 έγγραφο της, υπέβαλε στο Συμβούλιο του Τμήματος έγγραφη εισηγητική έκθεση, στην οποία περιέλαβε πίνακα κατάταξης κατά αξιολογική σειρά των υποψηφίων Εργαστηριακών Συνεργατών, που διέθεταν τα τυπικά και ουσιαστικά προσόντα της παραγράφου 2 του άρθρου 19 του Ν. 1404/1983. Στον εν λόγω πίνακα αξιολόγησης, ο ενάγων δεν κατατάχθηκε καθόλου, καθόσον όπως αναφέρεται στην σχετική έκθεση της τριμελούς Εισηγητικής Επιτροπής, η υποβληθείσα από την πλευρά του αίτηση δεν αξιολογήθηκε, διότι διαπιστώθηκε αναντιστοιχία μεταξύ της αίτησης αυτής και των προσκομιζόμενων δικαιολογητικών εγγράφων ως προς την επαγγελματική και διδακτική προϋπηρεσία του. Συνακόλουθα, ο ενάγων δεν κατατάχθηκε ούτε από το Συμβούλιο του Τμήματος του. Τέλος, με την υπ' αρ. πρωτ. 3870/29.06.2015 προκήρυξη, το ίδιο ως άνω Νομικό Πρόσωπο (Τ.Ε.Ι.) προκήρυξε για το ακαδημαϊκό έτος 2015-2016, μεταξύ άλλων, θέσεις Εργαστηριακών Συνεργατών στο Τμήμα Λογιστικής και Χρηματοοικονομικής (με έδρα στη Χαλκίδα), στις οποίες περιλαμβάνονταν και τα εργαστηριακά μαθήματα "Μηχανογραφημένη Λογιστική I", "Λογιστική Εμμέσων Φόρων-ΦΠΑ" και "Εμπορικές Εφαρμογές". Ακολούθως και μετά την υποβολή των σχετικών αιτήσεων από τους υποψηφίους, μεταξύ των οποίων και του ενάγοντος, η τριμελής Εισηγητική Επιτροπή του Τμήματος Λογιστικής, με το υπ' αριθμόν πρωτ. ... έγγραφο της, υπέβαλε στο Συμβούλιο του Τμήματος έγγραφη εισηγητική έκθεση, στην οποία περιέλαβε πίνακα κατάταξης κατά αξιολογική σειρά των υποψηφίων εργαστηριακών συνεργατών, που διέθεταν τα τυπικά και ουσιαστικά προσόντα της παραγράφου 2 του άρθρου 19 του Ν. 1404/1983. Στον εν λόγω πίνακα αξιολόγησης, ο ενάγων κατατάχθηκε στα λογιστικά μαθήματα έβδομος (7ος) μετά από τους Α.-Π. Κ., Ν. Γ., Χ. Λ., Ε. Π., Μ. Β. και Ι. Ο.. Ακολούθως, το Συμβούλιο του Τμήματος, με το υπ' αριθμόν ... πρακτικό του, διατύπωσε αιτιολογημένη πρόταση προς το Συμβούλιο του παραπάνω Νομικού προσώπου ΤΕΙ, το οποίο με το υπ' αριθμόν ... πρακτικό Γ.Σ., ενέκρινε την ως άνω εισήγηση αναφορικά με την πρόσληψη Επιστημονικών και Εργαστηριακών συνεργατών για το ακαδημαϊκό έτος 2015-2016 και ανέθεσε, μεταξύ άλλων, τη διδασκαλία των εργαστηριακών μαθημάτων "Μηχανογραφημένη Λογιστική I" στους Χ. Λ. και Ε. Π. για δώδεκα (12) και οκτώ (8) ώρες σε εβδομαδιαία βάση στον καθέναν αντίστοιχα, της "Λογιστικής Εμμέσων Φόρων- ΦΠΑ" στον Ε. Π. για τέσσερις (4) ώρες την εβδομάδα και των "Εμπορικών Εφαρμογών" στους Β. Μ. και Ε. Α. για δώδεκα (12) και οκτώ (8) ώρες αντίστοιχα την εβδομάδα. Κατά την κρίση των Οργάνων του παραπάνω Νομικού Προσώπου ο ενάγων δεν επιλέχθηκε και συνακόλουθα δεν του ανατέθηκε η διδασκαλία, ως Εργαστηριακός Συνεργάτης, του μαθήματος της Λογιστικής, με το σκεπτικό ότι ο τίτλος σπουδών του δεν ήταν συναφής με το συγκεκριμένο γνωστικό αντικείμενο. Ωστόσο, από την επισκόπηση του προγράμματος σπουδών του Τμήματος Διοίκησης και Οργάνωσης Επιχειρήσεων της Ανωτάτης Βιομηχανικής Σχολής Πειραιώς, από το οποίο αποφοίτησε ο ενάγων επιτυχώς, συνάγεται ότι ο τελευταίος υποβλήθηκε επιτυχώς σε μαθήματα Λογιστικής, συνεκτιμημένων των ακολούθων: (α) της πιστοποίησης του επαγγελματικού του πτυχίου και της ιδιότητάς του, ως μέλος του Ιδρύματος Επαγγελματικών Σπουδών Χρηματοπιστωτικών Λογιστών, σύμφωνα με την από 20.11.2007 βεβαίωση, από την οποία προκύπτει η επιτυχής υποβολή του σε δεκατρία (13) μαθήματα Λογιστικής,(β) του επαγγελματικού του πτυχίου με χρόνο 05.07.1993 από το Σύλλογο Εγκεκριμένων Λογιστών Ελεγκτών (Σ.Ο.Ε.Λ.) κατόπιν επιτυχούς υποβολής του σε επαγγελματικές εξετάσεις του Σ.Ε.Λ.Ε. σε μαθήματα Λογιστικής, (γ) των επαγγελματικών διπλωμάτων Λογιστικής από το University of London, Pitman Examinations INSTITUTE-LONDON και The London CHAMBER OF COMMERCE AND 1NDUSTRY-UK..(δ) της από 27.04.1988 πιστοποίησης/βεβαίωσης της ικανότητας συγγραφής οικονομοτεχνικών μελετών από το Πανεπιστήμιο Harvard (Σχολή Τεχνών και Επιστημών), (ε) της από 20.02.2007 εγγραφής του στο μητρώο του Εθνικού Κέντρου Πιστοποίησης Δομών ("Ε.ΚΕ.ΠΙΣ"), (στ) της από 12.02.1993 άδειας ασκήσεως οικονομολογικού επαγγέλματος από το Οικονομικό Επιμελητήριο της Ελλάδος και της από 17.03.2009 άδειας άσκησης επαγγέλματος λογιστή - φοροτεχνικού Α' τάξης από το Οικονομικό Επιμελητήριο της Ελλάδος, με την οποία παρέχεται σε αυτόν το δικαίωμα υπογραφής ισολογισμών ανωνύμων εταιρειών και (ζ) των δύο διπλωμάτων του από το Εμπορικό και Βιομηχανικό Επιμελητήριο του Λονδίνου (1976, 1978) με τα οποία κρίθηκε ικανός, προκειμένου να λάβει το πιστοποιητικό στην Τήρηση Λογιστικών Βιβλίων. Επιπλέον, πρέπει να ληφθεί υπόψη ότι ο μεταπτυχιακός τίτλος σπουδών του ενάγοντος προέρχεται από το Πανεπιστήμιο University of Massachusetts at Boston-U.SA. (με υποτροφία) με ειδικότητα Λογιστή/ Χρηματοοικονομικά (αναγνώριση από ΔΟΑΤΑΠ με αρ. Πράξης ... και αρ. πρωτ.: ...). Τα τυπικά αυτά προσόντα προσδίδουν στον ενάγοντα σαφή υπεροχή συγκριτικά με το μεταπτυχιακό τίτλο σπουδών του Β. Μ. και των λοιπών συνυποψήφιων του αναφορικά με τους Χ. Λ., Ε. Π., Β. Μ., Ν. Γ., Γ. Κ., και Ε. Α. με αντικείμενο στην Τραπεζική του Ελληνικού Ανοικτού Πανεπιστημίου (Ε.Α.Π.).. Ειδικότερα, οι θεματικές ενότητες του μεταπτυχιακού Τραπεζικής είναι οι ακόλουθες: (α) "Τραπεζικό Περιβάλλον", (β) "Τραπεζική Διοίκηση", (γ) "Μέσα Τραπεζικής Εργασίας", (δ) "Στρατηγική Τραπεζών". Συνεπώς, ο μεταπτυχιακός τίτλος σπουδών "Τραπεζική" δεν κρίνεται συναφής με το αντικείμενο της "Λογιστικής", σε αντίθεση με το μεταπτυχιακό τίτλο σπουδών του ενάγοντος, τον οποίο προκύπτει ότι τα μαθήματα του κύκλου σπουδών του αφορούσαν τη Λογιστική και τα Χρηματοοικονομικά. Άλλωστε, ο ενάγων είχε επιλεγεί, ως Εργαστηριακός Συνεργάτης, "πλήρων προσόντων" σε αντίθεση με τους συνυποψήφιους του (που ήταν τα ίδια ακριβώς πρόσωπα των συνυποψήφιων του κατά τον επίδικο χρόνο), οι οποίοι χαρακτηρίζονταν ως ελλιπών προσόντων, να διδάσκει το μάθημα της Λογιστικής κατά το χρονικό διάστημα από το έτος 2008 μέχρι το έτος 2013. Η κρίση αυτή ενισχύεται και από την ένορκη κατάθεση...[.....] Επιπλέον, ο ενάγων διαθέτει μεγαλύτερη επαγγελματική εμπειρία σε σχέση με τον Β. Μ., έχοντας ασκήσει το επάγγελμα του λογιστή για χρονικό διάστημα είκοσι τεσσάρων (24) ετών έναντι δεκαέξι (16) ετών του τελευταίου στο Κέντρο Επαγγελματικής Κατάρτισης - Διάσταση, ως εισηγητής Ελεγκτικής - Λογιστικής - Χρηματοοικονομικών για 83 μήνες (01/98 - 11/04) και στο ΕΛΚΕΠΑ ως Εισηγητής Χρηματοοικονομικών - Διοίκησης Επιχειρήσεων για ενενήντα ένα (91) μήνες (01/92 - 07/98), αφού από τη διδακτική αυτή εμπειρία προκύπτει ευθέως η τεκμηριωμένη ικανότητα υπεύθυνης εφαρμογής επιστημονικών γνώσεων και τεχνολογικών μεθόδων άρρηκτα συνδεδεμένων με την ειδικότητα της προκηρυχθείσας θέσης, ενώ διαθέτει και την ανάλογη διδακτική εμπειρία, έχοντας τεκμηριωμένη ικανότητα υπεύθυνης εφαρμογής επιστημονικών γνώσεων και τεχνολογικών μεθόδων ή εκτέλεσης τμήματος ερευνητικού έργου κατάλληλου επιπέδου στην ειδικότητα της θέσης που προκηρύσσεται. Με βάση τις παραπάνω παραδοχές, τα μέλη του Συμβουλίου του παραπάνω Τ.Ε.Ι., μετά από εισήγηση των μελών του Συμβουλίου του Τμήματος Λογιστικής και Χρηματοοικονομικής (από το έτος 2013) είχαν υποχρέωση προσήκουσας και ορθής ερμηνείας και εφαρμογής των διατάξεων και σύμφωνα με τα οριζόμενα στην προκήρυξη για την πρόσληψη συνεργατών, εφ' όσον ο ενάγων πληρούσε τις κατά το νόμο προϋποθέσεις και είχε περισσότερα τυπικά και ουσιαστικά προσόντα αυτών, που τελικά προσλήφθηκαν. Έτσι, έπρεπε να αναθέσουν στον ενάγοντα τη διδασκαλία σε κάθε ακαδημαϊκό έτος, για κάθε επιμέρους εξάμηνο (χειμερινό - εαρινό) της διδασκαλίας των σχετικών μαθημάτων. Ειδικότερα, για το ακαδημαϊκό έτος 2013 - 2014 και συγκεκριμένα το χειμερινό εξάμηνο 2013 έπρεπε να ανατεθεί στον ενάγοντα το εργαστήριο "Μηχανογραφημένη Λογιστική I" για οκτώ (8) ώρες σε εβδομαδιαία βάση (2 τμήματα Χ 4 ώρες), καθώς ο τελευταίος υπερτερούσε σε τυπικά αλλά και ουσιαστικά προσόντα έναντι όλων όσων κατατάχθηκαν πριν από τον ενάγοντα, αφού στο σύνολο τους τυγχάνουν πτυχιούχοι ΤΕΙ, κατέχοντες μεταπτυχιακό τίτλο από το Ελεύθερο Ανοικτό Πανεπιστήμιο (ΕΑΠ) στην τραπεζική, με εξαίρεση την περίπτωση της Σ. Γ., που κατέχει μεταπτυχιακό τίτλο από το Ελεύθερο Ανοικτό Πανεπιστήμιο (Ε.Α.Π.) στη Διοίκηση Τουριστικών Επιχειρήσεων. Επίσης, έπρεπε να ανατεθεί στον ενάγοντα το μάθημα της "Λογιστικής Εμμέσων Φόρων - ΦΠΑ" για τέσσερις (4) ώρες, όπου κατατάχθηκε τέταρτος (4ος) ως προς τη σειρά κατάταξης, ενώ ο ενάγων υπερέχει έναντι όλων των συνυποψήφιων του, από τους οποίους οι δύο (Π. και Μ.) κατέχουν πτυχίο ΤΕΙ, όλοι δε έχουν μεταπτυχιακό τίτλο από το Ελεύθερο Ανοικτό Πανεπιστήμιο (Ε.Α.Π.). Επίσης, έπρεπε να ανατεθούν στον ενάγοντα και τέσσερις (4) ώρες από το μάθημα "ΠΛΗΡΟΦΟΡΙΚΗ I", όπου κατατάχθηκε έβδομος (7ος). Συνολικά, δηλαδή, για το χειμερινό εξάμηνο ακαδημαϊκού έτους 2013 - 2014 έπρεπε να ανατεθούν στον ενάγοντα συνολικά δεκαέξι (16) ώρες. Ομοίως, για το εαρινό εξάμηνο 2013 - 2014 έπρεπε να ανατεθούν στον ενάγοντα συνολικά δεκαέξι (16) ώρες για το εργαστηριακό μάθημα των "Λογιστικών Εφαρμογών", όπου κατατάχθηκε έβδομος (7ος). Ειδικά δε η Σ. Γ., που κατατάχθηκε δεύτερη (2η) ως προς τη σειρά κατάταξης, κατέχει μεταπτυχιακό τίτλο στη Διοίκηση Τουριστικών Επιχειρήσεων. Για το ακαδημαϊκό έτος 2013 - 2014 έπρεπε να ανατεθεί στον ενάγοντα για κάθε επιμέρους εξάμηνο διδακτικό έργο δεκαέξι (16) ωρών σε εβδομαδιαία βάση. Για το ακαδημαϊκό έτος 2014 - 2015, ο ενάγων υπερτερεί των εννέα (9) πρώτων προσώπων, που κατατάχθηκαν στα "Λογιστικά" σε τυπικά αλλά και σε ουσιαστικά προσόντα. Επίσης, έπρεπε να ανατεθεί στον ενάγοντα το μάθημα της "Λογιστικής Εμμέσων Φόρων - ΦΠΑ" για τέσσερις (4) ώρες. Προσέτι, έπρεπε να ανατεθούν στον ενάγοντα και τέσσερις (4) ώρες από το μάθημα "ΠΛΗΡΟΦΟΡΙΚΗ I", όπου επίσης υπερτερεί ο ενάγων έναντι των λοιπών συνυποψήφιων του. Συνολικά, δηλαδή, για το χειμερινό εξάμηνο ακαδημαϊκού έτους 2014 - 2015 έπρεπε να ανατεθούν στον ενάγοντα συνολικά δεκαέξι (16) ώρες. Ομοίως, για το εαρινό εξάμηνο 2014 - 2015 έπρεπε να ανατεθούν στον ενάγοντα συνολικά δεκαέξι (16) ώρες για το εργαστηριακό μάθημα των "Λογιστικών Εφαρμογών", καθώς ο ενάγων υπερτερεί όλων των συνυποψήφιων του. Για το ακαδημαϊκό έτος 2014 - 2015 έπρεπε ν' ανατεθεί στον ενάγοντα για κάθε επιμέρους εξάμηνο διδακτικό έργο δεκαέξι (16) ωρών εβδομαδιαίως. Για το ακαδημαϊκό έτος 2015 - 2016, η Επιτροπή Αξιολόγησης κατέταξε τον ενάγοντα με τα δικαιολογητικά έγγραφα, που είχε και τα προηγούμενα έτη για τα λογιστικά μαθήματα στην έβδομη (7) θέση και για τα μαθήματα ποσοτικών μεθόδων στην ενδέκατη (11) θέση με τη επισήμανση ότι είναι εκτός του γνωστικού αντικειμένου του. Όπως προκύπτει από τον πίνακα καταγραφής τυπικών προσόντων, στα λογιστικά μαθήματα οι προηγούμενοι από τον ενάγοντα, δηλαδή, οι Κ. Α., Γ. Ν., Λ. Χ., Π. Ε. και Μ. Β. είναι απόφοιτοι Τ.Ε.Ι. με μεταπτυχιακά διπλώματα με εξαίρεση την περίπτωση του Κ. Π. από το ΕΑΠ με ειδικότητα την τραπεζική, που δεν είναι συναφής με το αντικείμενο της Λογιστικής. Κατά συνέπεια, έπρεπε να ανατεθεί στον ενάγοντα για το χειμερινό εξάμηνο το εργαστήριο "Μηχανογραφημένη Λογιστική I" για οκτώ (8) ώρες σε εβδομαδιαία βάση (2 τμήματα Χ 4 ώρες), καθώς ο ενάγων υπερτερεί σε τυπικά αλλά και σε ουσιαστικά προσόντα, έναντι όλων όσων κατατάχθηκαν πριν από αυτόν. Επιπλέον, έπρεπε να ανατεθεί στον ενάγοντα το μάθημα της "Λογιστικής Εμμέσων Φόρων - ΦΠΑ" για τέσσερις (4) ώρες. Ακόμη, έπρεπε να ανατεθούν σε αυτόν και τέσσερις (4) ώρες από το μάθημα "Εμπορικές Εφαρμογές". Δηλαδή, για το χειμερινό εξάμηνο ακαδημαϊκού έτους 2015 - 2016 έπρεπε να ανατεθούν σε αυτόν συνολικά δεκαέξι (16) ώρες. Ομοίως για το εαρινό εξάμηνο 2015 - 2016 έπρεπε να ανατεθούν στον ενάγοντα συνολικά δεκαέξι (16) ώρες για το εργαστηριακό μάθημα των "Λογιστικών Εφαρμογών", καθώς αυτός υπερτερεί όλων, των συνυποψήφιων του. Για το ακαδημαϊκό έτος 2015-2016 έπρεπε να ανατεθεί στον ενάγοντα για κάθε επιμέρους εξάμηνο διδακτικό έργο δεκαέξι (16) ωρών σε εβδομαδιαία βάση στα μαθήματα "Μηχανογραφημένη Λογιστική I", "Πληροφορική I", "Εμπορικές Εφαρμογές" και "Λογιστικές Εφαρμογές". Η μη αποδοχή της προσφοράς του ενάγοντος για τη σύναψη της σχετικής σύμβασης, μολονότι ήταν η πλέον προσήκουσα έναντι των λοιπών συνυποψήφιων του ενάγοντος έχει ως συνέπεια τη σύναψη της σχετικής σύμβασης με το παραπάνω Νομικό Πρόσωπο Τ.Ε.Ι. Σύμφωνα με την κείμενη νομοθεσία οι Εργαστηριακοί Συνεργάτες με πλήρη προσόντα εξομοιώνονται με τους καθηγητές εφαρμογών, το πλήρες ωράριο των οποίων είναι δεκαέξι (16) ώρες την εβδομάδα...[.....] Επομένως από τη μη καταρτισθείσα σύμβαση, ένεκα των παράνομων πράξεων και παραλείψεων των εκπροσώπων του παραπάνω Νομικού Προσώπου Τ.Ε.Ι., σε συνδυασμό με την προσήκουσα και νόμιμη προσφορά του να αναλάβει το έργο που έπρεπε να αναθέσουν σε αυτόν ο ενάγων δικαιούται τα ακόλουθα χρηματικά ποσά......" Με την κρίση του αυτή το δευτεροβάθμιο δικαστήριο παραβίασε εκ πλαγίου τις διατάξεις του άρθρου 19 του Ν.1404/1983, όπως αντικ.με άρθρ.1 του Ν.2916/2001 (ως και του άρθρου 15 του Ν.1404/1983, στις προϋποθέσεις του οποίου οι ως άνω διατάξεις παραπέμπουν) σε συνδ. με τις διατάξεις του π.δ. 163/2002, διαλαμβάνοντας ανεπαρκείς και ασαφείς αιτιολογίες σε ζήτημα που ασκεί ουσιώδη επίδραση στην έκβαση της δίκης. Ειδικότερα το δευτεροβάθμιο δικαστήριο διέλαβε ανεπαρκείς και ασαφείς αιτιολογίες, αναφορικά με το ζήτημα, εάν, τα περιστατικά που δέχθηκε, σε σχέση με την υπεροχή του αναιρεσιβλήτου έναντι των επιλεγέντων, πληρούν τις προϋποθέσεις υπαγωγής τους στους εφαρμοσθέντες πιο πάνω κανόνες ουσιαστικού δικαίου. Πιο συγκεκριμένα, ενώ το Εφετείο παραθέτει αναλυτικά τα προσόντα του αναιρεσιβλήτου κατά τον κρίσιμο χρόνο που αφορούσε η κάθε προκήρυξη, δεν αναφέρει αναλυτικά τα αντίστοιχα τυπικά και ουσιαστικά προσόντα ενός εκάστου των λοιπών συνυποψήφιων, οι οποίοι αντ' αυτού επελέγησαν για τη διδασκαλία των συγκεκριμένων μαθημάτων, παρά μόνον παραθέτει αποσπασματικά κάποια προσόντα ορισμένων εξ αυτών, με συνέπεια να καθίσταται αδύνατη η συγκριτική αξιολόγηση των προσόντων όλων των υποψηφίων για κάθε διδακτική περίοδο. Περαιτέρω, για ορισμένες διδακτικές περιόδους αναφέρει το συμπέρασμα ότι ο αναιρεσίβλητος υπερτερούσε έναντι των λοιπών υποψηφίων, ενώ για άλλες αναφέρει απλώς ότι θα έπρεπε να του ανατεθεί η διδασκαλία των μαθημάτων που διαλαμβάνει, χωρίς καμμία συλλογιστική περί υπεροχής του. Επιπροσθέτως, για το πρώτο διδακτικό έτος (2012-2013), για το οποίο επίσης επιδικάζει αποζημίωση, ουδεμία αιτιολογία παρατίθεται περί υπεροχής του αναιρεσείοντος έναντι των επιλεγέντων. Τέλος, ενώ εκθέτει το περιεχόμενο των προκηρύξεων για τα δύο πρώτα διδακτικά έτη, παραλείπει να αναφέρει τούτο για τα δύο επόμενα διδακτικά έτη, με συνέπεια να μην καθίσταται σαφές ποιες είναι οι προϋποθέσεις που όριζαν οι προκηρύξεις αυτές για την πρόσληψη εργαστηριακών συνεργατών. Τα αναφερόμενα, κατά τα άνω, αποσπασματικά στοιχεία, δεν επαρκούν τη στήριξη του αποδεικτικού πορίσματος της προσβαλλόμενης απόφασης. Επομένως, πρέπει να γίνει δεκτός ως βάσιμος κατ'ουσίαν ο τέταρτος λόγος της αίτησης αναίρεσης και ο πρώτος πρόσθετος λόγος αυτής, με τους οποίους το αναιρεσείον προσάπτει στην προσβαλλόμενη απόφαση την εκ του αριθμού 19 του άρθρου 559 του ΚΠολΔ πλημμέλεια της εκ πλαγίου παραβίασης των ως άνω διατάξεων (του άρθρου 19 του Ν.1404/1983, όπως αντικ.με άρθρ.1 του Ν.2916/2001 σε συνδ. με τις διατάξεις του π.δ. 163/2002). Περαιτέρω η αναιρετική εμβέλεια των ως γενομένων δεκτών λόγων, κατά το μέρος που αναφέρεται στην εκ πλαγίου παράβαση (εκ του αριθμού 19 του άρθρου 559 του ΚΠολΔ) των ως άνω ουσιαστικού δικαίου διατάξεων, καθιστά αλυσιτελή την εξέταση των λοιπών λόγων και ειδικότερα: α)του πρώτου λόγου της αναίρεσης και του δευτέρου προσθέτου λόγου αυτής, με τους οποίους το αναιρεσείον προσάπτει στην προσβαλλομένη απόφαση την εκ του αριθμού 1 του άρθρου 559 του ΚΠολΔ πλημμέλεια της ευθείας παραβίασης των ανωτέρω ουσιαστικών κανόνων δικαίου (πρβλ. ΑΠ 1474/2022, 301/2018), β)του δευτέρου, εκ του αρ.20 του άρθρου 559 ΚΠολΔ αναιρετικού λόγου, με τον οποίο το αναιρεσείον ισχυρίζεται ότι το Εφετείο δεν έλαβε υπόψη του τους ορισμούς των προκηρύξεων, γ)του τρίτου, εκ του αριθ.17 του άρθρου 559 του ΚΠολΔ, αναιρετικού λόγου, δ)του πέμπτου, εκ του αριθ.11γ του άρθρου 559 του ΚΠολΔ, αναιρετικού λόγου, ε)του έκτου, εκ του αριθ.1 εδ.β'του άρθρου 559 του ΚΠολΔ, αναιρετικού λόγου και στ)του τρίτου πρόσθετου αναιρετικού λόγου εκ του αριθ.1 του άρθρου 559 ΚΠολΔ. Κατ' ακολουθίαν των ανωτέρω, πρέπει, κατά παραδοχή του τέταρτου λόγου αναίρεσης και του πρώτου πρόσθετου λόγου αυτής, να αναιρεθεί η προσβαλλόμενη απόφαση και να παραπεμφθεί η υπόθεση προς περαιτέρω εκδίκαση στο ίδιο δικαστήριο, αφού είναι δυνατή η συγκρότησή του από άλλον δικαστή (άρθρ.580 παρ.3 ΚΠολΔ). Τέλος, πρέπει να καταδικαστεί ο αναιρεσίβλητος, λόγω της ήττας του, στη δικαστική δαπάνη του αναιρεσείοντος, που κατέθεσε προτάσεις (άρθρ. 176, 183, 191 παρ.1 ΚΠολΔ).

DECISION
ΓΙΑ ΤΟΥΣ ΛΟΓΟΥΣ ΑΥΤΟΥΣ Αναιρεί την υπ' αριθμ.24/2022 απόφαση του Μονομελούς Εφετείου Ευβοίας. Παραπέμπει την υπόθεση προς περαιτέρω εκδίκαση στο ίδιο Εφετείο που θα συγκροτηθεί από άλλο δικαστή, πλην αυτού που εξέδωσε την αναιρούμενη απόφαση. Καταδικάζει τον αναιρεσίβλητο στα δικαστικά έξοδα του αναιρεσείοντος, τα οποία ορίζει στο ποσό των δύο χιλιάδων επτακοσίων (2.700) ευρώ. ΚΡΙΘΗΚΕ, αποφασίσθηκε στην Αθήνα, στις 11 Ιουνίου 2024. ΔΗΜΟΣΙΕΥΘΗΚΕ σε δημόσια συνεδρίαση στο ακροατήριό του, στην Αθήνα, στις 2 Ιουλίου 2024.

LEGAL REFERENCES
Articles Referenced: άρθρου 569 παρ. 2, άρθρο 577 παρ. 3, άρθρο 19, άρθρο 1, άρθρο 2, άρθρου 19 του Ν. 1404/1983, άρθρου 80 του Ν.4009/2011, άρθρου 15 παρ.3, άρθρου 80 του ν.4009/2011, άρθρο 15 του Ν.1404/1983, άρθρου 559 αρ. 19 του ΚΠολΔ, άρθρου 93 παρ. 3 εδ. α, άρθρου 19 του Ν.1404/1983, άρθρου 15 του Ν.1404/1983, άρθρου 559 του ΚΠολΔ, άρθρου 559, άρθρου 569, άρθρο 577, άρθρου 19, άρθρου 80, άρθρου 15, άρθρο 15, άρθρου 93
Article Codes: ΚΠολΔ
Law References: Ν.1404/1983|ν.4009/2011|Ν.4009/2011
Total Articles Cited: 27

DATES MENTIONED: 30-12-2015|2-8-2022|12-1-2024|2-5-2019|15-1-2024|20-2-2024|16-1-2024|6-9-2011|31-12-2013|1-1-2014|13-03-1985|26-01-1993|20-11-2007|05-07-1993|27-04-1988|31-08-2013|30-05-1997|13-06-1997|20-04-2000|07-09-2012|01-08-2013|16-10-2013|18-03-2014|21-08-2014|29-06-2015|20-02-2007|12-02-1993|17-03-2009|20-02-2024|11-06-2024|02-07-2024

SOURCE: https://areiospagos.gr/nomologia/apofaseis_DISPLAY.asp?cd=Y2U3RXQ9WRKZI2G4UWSVMW7MKKRJES&apof=983_2024&info=ΠΟΛΙΤΙΚΕΣ -  Β1